pt pt is is is en is en is is is en is hbs_lat sv is it is is is is hbs_lat fr et en is is is is hbs_lat de is is is is is is en is hbs_lat de is is is is is is hbs_lat fr is fr is is fr cs cs is is et is hbs_lat is hbs_lat fr pt en is is hbs_lat is hbs_lat sv is is is is en en pl is is hu is hbs_lat fr is en is is en pl zh is is is ja is is is is is is en is hbs_lat fr is en is is is is zh is hbs_lat de en is is nl pt is is et is is is cs pt is en is pl is is en nl
Hugvit og betri nýting á sjávarafurðum hafa aukið verðmæti í sjávarútvegi verulega síðustu ár. Landsbankinn styður vöxt í atvinnulífinu og hefur tekið virkan þátt í þessari þróun.
Undanfarin 20 ár hafa veiðar dregist saman en verðmæti afla aukist. Margir ólíkir þættir hafa í sameiningu stuðlað að því að hærra verð fæst nú fyrir hvern fisk sem veiddur er.
Á þessum vef ætlum við að segja frá því hvernig nýsköpun og hugvit hafa aukið verðmæti þorskútflutnings með fjölbreyttri nýtingu – frá veiðum til verðmæta.
Rekjanleikalausnir Trackwell eru beintengdar við afladagbækur. Fiskinum er fylgt allt frá því að hann er veiddur og þar til hann berst í hendur kaupenda.
Nákvæm eftirfylgni og upplýsingar um veiðitíma, hitastig sjávar og vinnslu skilar sér í betra gæðaeftirliti og hærra verði til kaupenda.
„Neytendur vilja vita hvaðan fiskurinn þeirra kemur."
ROTEX skipakerfið frá 3X flýtir blóðgun og kælingu með því að dæla köldum sjó umhverfis fiskinn. Þannig fæst hvítari fiskur sem helst ferskur mun lengur.
„Þetta skiptir líka svo miklu máli upp á gæðin á aukaafurðunum.“
Eftir að fiskurinn er blóðgaður skiptir sköpum að kæla hann sem hraðast. Með krapaískælingu næst hitastig fisksins undir frostmark á innan við klukkustund.
„Fyrsta meðhöndlun skiptir miklu máli fyrir endingu fisksins.“
Tæki og hugbúnaður sem Marel hefur þróað síðustu áratugi hafa stuðlað að mun betri nýtingu, afköstum og skilvikni í vinnslu sjávarafurða.
Með betri nýtingu á hverju flaki er verðmæti fisksins hámarkað.
Forsenda þess að gera metnaðarfulla matreiðslu að viðskiptum er gott hráefni. Vönduð meðferð og eftirlit skila úrvals hráefni sem er hægt að treysta á.
„Það sem er mikilvægast er að fiskurinn fái rétta meðhöndlun um leið og hann er veiddur.“
Codland samanstendur af hópi fyrirtækja í sjávarútvegi sem vilja skapa verðmæti úr afurðum sem annars er hent.
Markmiðið er að tvöfalda verðmæti þorsksins með betri nýtingu og nýjum afurðum. Meðal þess sem fyrirtækið vinnur er þurrkaður fiskur, mjöl og hrálýsi sem nýtist í ýmis konar matvæla- og lyfjaiðnað.
Ensím úr sjávarlífverum bjóða upp á mikla möguleika í lyfjaþróun. Zymetech hefur einkaleyfi á Penzyme tækninni sem er nýtt til að vinna ensím úr þorski.
Zymetech nýtir þekkingu sína til að þróa lyf og snyrtivörur,
m.a. gegn ýmsum húðkvillum og kvefi.
„Ensím úr þorski eru mjög virk í samanburði við ensím úr öðrum lífverum.“
Iceprotein vinnur að því að framleiða prótín úr afskurði og öðru sem fellur til við vinnslu. Prótínið má nýta í ýmsa matvælaframleiðslu og fæðubótarefni.
„Það eru þessir heilsubætandi eiginleikar fiskprótína sem gera þau sérstök.“
Lýsi er brautryðjandi í þróun og rannsóknum á lýsisafurðum og er í samvinnu við lyfjaframleiðendur og stofnanir víða um heim.
Lýsi selur vörur sínar til um 70 landa vítt og breitt um heiminn.
Léttreykt þorsklifur þykir mikið lostæti víða um heim. Skammt er síðan henni var almennt hent. Framleiðsla Akraborgar hefur margfaldast á fáum árum.
„Lykillinn að góðri lifur er góður frágangur og kæling.“
Royal Iceland sérhæfir sig í að þróa og markaðssetja vörur úr hrognum. Fyrirtækið sérframleiðir unnar hrognafurðir fyrir viðskiptavini víða um heim.
Taramasalata er sígildur grískur og tyrkneskur réttur unninn úr reyktum og söltuðum þorskhrognum. Mun betra verð fæst fyrir Taramasalata en óunnin hrogn.
Haustak þurrkar fisk og fiskafurðir með jarðvarma í stað rafmagns. Vinnslan er margfalt ódýrari og auk þess umhverfisvæn.
Hefðbundin þurrkun með rafmagni er sjöfalt dýrari
en þurrkun með jarðvarma.
Sútun leðurs úr fiski hófst sem aukabúgrein meðfram loðskinnavinnslu. Fiskleðrið er nú orðið mjög eftirsótt um allan heim og þykir framúrskarandi að gæðum.
Leðrið frá Sjávarleðri hefur verið notað af mörgum
af þekktustu vörumerkjum heims.
„Við erum að vinna verðmæti úr afurð sem var áður hent.“
Ferskur fiskur er mun verðmætari en frystur.
Með nýjum aðferðum, tækniframförum og ströngu gæðaeftirliti hefur útflutningur á ferskfiski stóraukist.
Ferskur fiskur er bæði eftirsóttari og verðmeiri en frystur.
„Það skiptir meginmáli að gæðin séu sem best frá skipinu.“
Landsbankinn er í fararbroddi þegar kemur að fjármögnun nýrra verkefna sem stuðla að framþróun
í sjávarútvegi. Við styðjum frekari vöxt og fleiri verkefni sem renna styrkari stoðum undir atvinnulífið.